Diari Oficial de la Generalitat Valenciana


Sumari del DOGV 4459, del 13-03-2003 (2003/3004)

ORDE de 7 de març de 2003, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diversos programes de foment d'ocupació convocades per la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4459

Data del DOGV
:   13-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3004


Data del document
:   07-03-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * desenvolupament rural
    * empresa individual
    * inserció professional
    * formació professional
    * lluita contra l'atur
    * entitat local
    * ajuda pública
    * regió desfavorida
    * discapacitat
    * petita empresa
    * suport econòmic
    * creació d'ocupació
    * universitat
    * societat sense fins de lucre
    * guarda de xiquets
    * mà d'obra femenina
    * ajuda a l'ocupació
    * administració local
    * professió independent
    * dona

ORDE de 7 de març de 2003, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diversos programes de foment d'ocupació convocades per la Conselleria d'Economia, Hisenda i Ocupació. [2003/3004]
  
L'objecte d'esta orde és donar publicitat a l'import global màxim per a atendre les distintes ajudes de foment d'ocupació l'any 2003, i que es financen a càrrec de distintes línies del subprograma pressupostari 322.51 «Foment d'Ocupació» del Pressupost de la Generalitat Valenciana per a l'any 2003.
  
En algunes ajudes que es resolen de forma descentralitzada per les direccions territorials d'Ocupació s'hi publicarà de forma territorialitzada l'import global màxim destinat a atendre les ajudes que es resolguen per les direccions territorials d'Ocupació d'Alacant, Castelló i València. Com a criteri per a la distribució territorial de l'import global màxim, s'hi han considerat les dades derivades de la gestió de cada una de les ajudes, en concret, el nombre de sol·licituds que van tenir entrada l'any 2002 en les respectives direccions territorials de cada ajuda concreta i les dades de desocupació registrada en cada província.
  
D'acord amb el que estableix la Llei de Pressupostos de la Generalitat per a l'any 2003, mitjançant la present Orde es dóna publicitat a les línies de crèdit i a l'import global màxim destinat a la concessió de les ajudes convocades per estes, per a l'any 2003.
  
Per això, i en virtut de les facultats que em confereix l'article 35 de la Llei 5/1983, de Govern Valencià, i d'acord amb el que preveu el Decret 90/2001, de 22 de maig, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
Per a l'exercici de 2003, i de conformitat amb el que estableix la Llei 12/2002, de Pressupostos de la Generalitat Valenciana per a l'exercici de 2003, les ajudes previstes per l'Orde de 12 de desembre del 2002, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Públic d'Interés Social per a l'exercici de 2003 (DOGV núm. 4.403, de 20 de desembre), es finançaran a càrrec de la secció 06.31, subprograma 322.51, «Foment de l'Ocupació», capítols, línies i imports que a continuació s'assenyalen:
  
a) El programa de subvencions en l'àmbit de col·laboració amb les corporacions locals per a la contractació de treballadors i treballadores desocupats en la realització d'obres i servicis d'interés general i social, regulat en el capítol I, del títol II de l'Orde de 12 de desembre citada, es finançarà a càrrec del capítol IV; codi línia T2941, amb un import global màxim de 17.139.896 euros.
  
b) El Programa d'Ajudes a les Actuacions Mediambientals (PAMER), regulat en el capítol II, del títol II de l'Orde de 12 de desembre citada, es finançarà:
  
- Les contractacions i els equips de protecció individual, a càrrec del capítol IV, codi línia T2445, amb un import global màxim de 5.211.000 euros.
  
- Les inversions a càrrec del capítol VII, codi línia T2451, amb un import global màxim de 209.000 euros.
  
c) El programa de subvencions en l'àmbit de col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats i institucions sense ànim de lucre, per a la contractació de treballadors i treballadores desocupats en la realització d'obres i servicis d'interés general i social, regulat en el capítol III, del títol II, de l'Orde de 12 de desembre de 2002, es finançarà a càrrec del capítol IV, codi línia T2945, amb un import global màxim de 6.129.000 euros.
  
Article 2
  
Per a l'exercici de 2003, i de conformitat amb el que estableix la Llei 12/2002, de Pressupostos de la Generalitat Valenciana per a l'exercici de 2003, les ajudes previstes per l'Orde de 18 de desembre de 2002, de la Conselleria d'Economia, Hisenda i Ocupació (DOGV número 4.409, de 31 de desembre), per la qual es convoquen les ajudes del Programa de Foment del Desenvolupament Local per a l'exercici de 2003, es finançaran a càrrec de la secció 06.31, subprograma 322.51, «Foment de l'Ocupació», capítols, línies i imports que a continuació s'assenyalen:
  
a) Les subvencions destinades a la contractació d'agents d'Ocupació i Desenvolupament Local, regulades en el títol II, capítol II, secció I, de l'Orde de 18 de desembre, mencionada anteriorment, es finançaran a càrrec del capítol IV, codi línia T2942, amb un import global màxim de 7.500.000 euros.
  
b) Les subvencions destinades a la formació d'agents d'Ocupació i Desenvolupament Local, regulades en el títol II, capítol II, secció II, de l'Orde de 18 de desembre, mencionada anteriorment, es finançaran a càrrec del capítol IV, codi línia T2942, amb un import global màxim de 69.900 euros, dels quals 48.930 euros són finançats pel Fons Social Europeu.
  
c) Les subvencions regulades en el capítol III, del títol II de l'Orde de 18 de desembre, per a estudis de mercat i campanyes per a la promoció local, es finançaran a càrrec del capítol IV, codi línia T4152, amb un import global màxim de 400.000 euros.
  
d) Les ajudes regulades en el títol III de l'Orde de 18 de desembre de 2002, destinades a donar suport als pactes territorials per a l'ocupació, es finançaran a càrrec del capítol IV, codi línia T4160, amb un import global màxim de 1.206.200 euros, dels quals 844.340 euros són finançats pel Fons Social Europeu.
  
Article 3
  
Per a l'exercici 2003, i de conformitat amb el que estableix la Llei 12/2002, de Pressupostos de la Generalitat Valenciana per a l'exercici de 2003, les ajudes previstes per l'Orde d'11 de desembre de 2002, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2003 (DOGV número 4.403 de 20 de desembre), es finançaran a càrrec del subprograma 322.51, «Foment d'Ocupació», del Servici Valencià d'Ocupació i Formació, capítols, línies i imports que a continuació s'indiquen:
  
a) Les ajudes establides en els títols II (Centres especials d'Ocupació, excepte les destinades a la inversió i despeses financeres), i V (Foment d'ocupació autònom per a persones amb alguna discapacitat), de l'Orde d'11 de desembre, es finançaran a càrrec del capítol IV (codi línia T2240), amb un import global màxim de 07.144.317,00 euros.
  
b) Les ajudes establides en el títol II, capítol II (Despeses financeres) de l'Orde d'11 de desembre, es finançaran a càrrec del capítol IV (codi línia T4181), amb un import global màxim de 20.000 euros.
  
c) Les ajudes establides en el títol III (Suport a la contractació indefinida de treballadors i treballadores minusvàlids) de l'Orde d'11 de desembre, es finançaran a càrrec del capítol IV (codi línia T2944), amb un import global màxim de 2.800.000,00 euros.
  
d) Les ajudes establides en el títol IV (Suport a la contractació temporal de persones amb discapacitat) de l'Orde d'11 de desembre, es finançaran a càrrec del capítol IV (codi línia T2240), amb un import global màxim de 150.000,00 euros, dels quals 105.000,00 euros són finançats pel Fons Social Europeu.
  
e) Les ajudes a la inversió establides en el capítol II (per a adaptació de llocs de treball i eliminació de barreres arquitectòniques en centres especials d'Ocupació), de l'Orde d'11 de desembre, es financen a càrrec del capítol VII (codi comptable T2243), amb un import global màxim de 120.042,00 euros.
  
f) Les ajudes a la inversió establides en el títol III (per a l'adaptació dels llocs de treball), de l'Orde d'11 de desembre, es financen a càrrec del capítol VII (codi comptable T2243) amb un import global màxim de 59.125,00 euros.
  
Article 4
  
Per a l'exercici de 2003, i de conformitat amb el que estableix la Llei 12/2002, de Pressupostos de la Generalitat Valenciana per a l'exercici de 2003, les ajudes previstes per l'Orde de 21 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió d'ajudes destinades al manteniment de guarderies infantils laborals (DOGV de 27 de desembre de 2000), es finançaran a càrrec del subprograma 322.51, «Foment d'Ocupació», del Servici Valencià d'Ocupació i Formació, capítol IV, codi línia T02160, amb un import global màxim de 756.900,00 euros.
  
Article 5
  
Per a l'exercici de 2003, i de conformitat amb el que estableix la Llei 12/2002, de Pressupostos de la Generalitat Valenciana per a l'exercici de 2003, les ajudes previstes per l'Orde de 26 de desembre de 2002, de la Conselleria d'Economia, Hisenda i Ocupació, per la qual es regulen i convoquen la concessió de subvencions de foment de l'ocupació adreçada a persones emprenedores per a l'any 2003 (DOGV de 2 de gener de 2003), es finançaran a càrrec del subprograma 322.51, «Foment d'Ocupació», del Servici Valencià d'Ocupació i Formació, capítols, línies i imports que a continuació s'indiquen:
  
a) Les ajudes per a la constitució de persones desocupades en treballadors i treballadores autònoms o professionals per compte propi, establides en el capítol II de l'Orde de 26 de desembre citada, es finançaran a càrrec del capítol IV, codi línia T0212000, amb un import global màxim d'60.852.584 euros, dels quals 1.196.800 euros són finançats pel Fons Social Europeu. Este import global màxim es distribueix territorialment amb una assignació de 4.561.579 euros per a atendre els expedients d'estes ajudes que es resolguen per la direcció Territorial d'Ocupació d'Alacant; 1.139.423 euros per a atendre els expedients que es resolguen per la direcció Territorial d'Ocupació de Castelló, i 6.234.629 euros per a atendre els expedients que es resolguen per la direcció Territorial d'Ocupació de València.
  
b) Les ajudes a microempreses participades per dones establides en el capítol II de l'Orde de 29 de desembre citada, es finançaran a càrrec del capítol IV, codi línia T2446000, amb un import global màxim de 572.700 euros finançats pel Fons Social Europeu. Este import global màxim es distribueix territorialment amb una assignació de 213.248 euros per a atendre els expedients d'estes ajudes que es resolguen per la direcció Territorial d'Ocupació d'Alacant; 48.326 euros per a atendre els expedients que es resolguen per la direcció Territorial d'Ocupació de Castelló, i 311.026 euros per a atendre els expedients que es resolguen per la direcció Territorial d'Ocupació de València.
  
c) Les ajudes a la contractació del primer treballador o treballadora establides en el capítol II de l'Orde de 29 de desembre mencionada, es finançaran a càrrec del capítol IV, codi línia T4156000, amb un import global màxim de 1.000.000 d'euros, finançats pel Fons Social Europeu. Este import global màxim es distribueix territorialment amb una assignació de 346.053euros per a atendre els expedients d'estes ajudes que es resolguen per la direcció Territorial d'Ocupació d'Alacant; 108.308 euros per a atendre els expedients que es resolguen per la direcció Territorial d'Ocupació de Castelló, i 545.639 euros per a atendre els expedients que es resolguen per la direcció Territorial d'Ocupació de València.
  
d) Les ajudes a empreses qualificades com a I + E establides en el capítol III de l'Orde de 29 de desembre citada, es finançaran a càrrec del capítol IV, codi línia T4153000, amb un import global màxim de 1.000.000 d'euros.
  
e) Les ajudes de pagament de quotes de Seguretat Social establides en el títol IV de l'Orde de 29 de desembre mencionada anteriorment, es finançaran a càrrec del capítol IV, codi línia T2943000, amb un import global màxim de 940.000 euros.
  
Article 6
  
Els tipus d'interés dels préstecs acollits al conveni de col·laboració financera amb la conselleria en matèria d'ocupació que afecten les subvencions financeres, seran els següents per a l'any 2003:
  
- En préstecs a tipus variable: el tipus nominal màxim serà del MIBOR O EURIBOR més 2 punts.
  
- En préstecs a tipus fix: el tipus nominal màxim estarà en funció dels anys de duració del préstec des del moment de la formalització:
  
1. En préstecs amb duració fins a cinc anys inclusivament, el tipus nominal màxim aplicable serà del 6,29%.
  
2. En préstecs amb duració de més de cinc anys fins a huit inclusivament, el tipus nominal màxim aplicable serà del 6,94%.
  
3. En préstecs amb duració de més de huit anys, el tipus nominal màxim aplicable serà del 7,58%.
  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 5% anual.
  
DISPOSICIÓ FINAL
  
Primera
  
La present Orde entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, les persones interessades podran interposar-hi recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa-Administrativa, o, potestativament, recurs de reposició davant d'este mateix òrgan en el termini d'un mes computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que les persones interessats puguen exercitar, si és procedent, qualsevol altre que consideren procedent.
  
València, 7 de març 2003
  
El conseller d'Economia, Hisenda i Ocupació,
  
VICENTE RAMBLA MOMPLET.